KDED6(8)

NOM
kded6 - Dimoni del KDE: provoca l'actualització de la base de dades Sycoca quan cal.

SINOPSI

kded6 [--check]

DESCRIPCIÓ

El kded6 consolida una sèrie de serveis petits en un sol procés. Es tracta principalment de serveis de D-Bus proporcionats pels mòduls del KDED, però també gestiona «sycoca» (un cau binari dels tipus de servei, els tipus MIME i els serveis utilitzats pel KService) i els scripts d'actualització de KConfig, segons sigui necessari.

Per a «sycoca», efectuarà un seguiment dels directoris que contenen fitxers .desktop. Quan s'afegeix o elimina un fitxer, espera 5 segons (en el cas d'una sèrie d'actualitzacions) i, a continuació, llança el kbuildsycoca6 per a actualitzar el «sycoca».

Per a KConfig, comprova els fitxers d'actualització instal⋅lats recentment, p. ex., els fitxers *.upd utilitzats per a actualitzar els fitxers de configuració quan es canvia el format d'aquests, i executa la utilitat d'actualització KConfig per a realitzar les actualitzacions.

Aquestes tasques també s'executen quan s'inicia el kded6 per a assegurar que la configuració d'usuari està actualitzada.

Normalment no necessitareu executar el kded6 directament. Les sessions d'escriptori Plasma ho fan automàticament, i s'inicia sota demanda quan una aplicació intenta utilitzar una interfície de D-Bus que el proveeix o un dels seus mòduls.

OPCIONS

--check
    Comprova la base de dades de «sycoca», actualitzant-la si cal, i surt.

CONFIGURAR

El kded6 es pot configurar amb el fitxer de configuració a l'estil ini kded5rc. Sobre els sistemes UNIX®, el trobareu a $XDG_CONFIG_HOME/kded5rc. Si no s'ha establert $XDG_CONFIG_HOME, de manera predeterminada estarà a ~/.config/kded5rc.

Les entrades al fitxer de configuració es llegeixen sota demanda, de manera que es poden fer canvis mentre s'està executant el kded6. No obstant això, totes les opcions de configuració actuals, en realitat només afectaran el comportament durant l'arrencada del kded6.

La secció [General] disposa de les següents opcions:

CheckSycoca
    Per a actualitzar «sycoca» durant l'arrencada (predeterminat: true).

CheckUpdates
    Per a realitzar les actualitzacions pendents del KConfig durant l'arrencada (predeterminat: true).

DelayedCheck
    Per a retardar l'actualització inicial de «sycoca» prop d'un minut després de començar (predeterminat: false).

Cada mòdul també compta amb una secció [Module-nom] al kded5rc, on el nom és el nom del fitxer d'escriptori del mòdul sense l'extensió .desktop. Aquest conté una opció autoload que especifica si el mòdul s'haurà de carregar automàticament quan s'inicia el kded6 (predeterminat: false). Cal tenir en compte que aquest valor també es pot canviar a través de la interfície de D-Bus del kded6.

VEGEU TAMBÉ

kbuildsycoca6(8),

ERRORS

Si us plau, empreu el Seguidor d'errors del KDE[1] (escriviu-hi en anglès) per a informar dels errors.

AUTORS

Faure, David <faure@kde.org>
    Mantenidor

Bastian, Waldo <bastian@kde.org>
    Autor original

NOTES

1.  Seguidor d'errors del KDE
    https://bugs.kde.org